રાજ્યના પ્રવાસન વિભાગ દ્વારા આગામી 10 મી જુલાઇએ સાસણમાં સૌપ્રથમવાર સાસણ મોન્સુન ફેસ્ટીવલનું આયોજન થશે. એક મહિના સુધી ચાલનારા આ ફેસ્ટીવલને યાદગાર બનાવવા હાલ પ્રવાસન વિભાગ દ્વારા તડામાર તૈયારીઓ થઈ રહી છે. અત્યાર સુધી 15 જૂનથી ત્રણ મહિના માટે સિંહોના મેટીંગ પિરીયડને લઇને સાસણ પ્રવાસીઓ માટે બંધ રહેતું હોય છે. સિંહ દર્શનના પિરીયડ બાદ સાસણનું ટુરીઝમ લગભગ બંઘ થઈ જતું હોય છે તેથી પ્રવાસીઓ ખેંચી લાવવા આ વર્ષે સાપુતારા અને કેવડીયાની જેમ સાસણમાં પણ મોન્સુન ફેસ્ટીવલ યોજવા રાજ્ય સરકારના ટુરીઝમ વિભાગે આયોજન કર્યું છે. 10 જુલાઇથી 10 જૂલાઇથી 10 ઓગસ્ટ દરમિયાન આ કાર્યક્રમમાં લોકલ કલાને પ્રદર્શિત કરતા હેન્ડિક્રાફ્ટ સ્ટોલ્સ, કાર્ટુને કરેક્ટર્સ અને બાળકો સાથેની પરેડ, અને સાંસ્કૃતિ કાર્યક્રમોનું આયોજન કરવામાં આવશે.